Derrick Rose

**Derrick Martell Rose** (1988ko urriaren 4a - ) saskibaloi jokalari estatubatuarra da, 2008-09 denboralditik NBAn Chicago Bullseko jokalaria. 1,91 metro neurtzen ditu.

## Biografia 
Rose Chicagon jaio zen, Illinoisen, 1988ko urriaren 4an. Englewooden hazi zen, Chicago hegoaldeko arriskuz betetako auzo batean eta Brenda Rosen semerik gazteena zen, Dwayne, Reggie eta Allanen ondoren. Hirurak izan ziren saskibaloi jokalari jaioak eta inguruko kantxetan irakatsi zien Rose kirol horren nondik-norakoak.

Mutilak gero eta trebezia gehiago erakusten zuen eta atentzioa deitu zuen Chicagotik kanpora ere, amak harremanak mugatzea erabaki zuelarik, ez baitzuen NBAko bidean, semea galtzerik nahi.

## Hastapenak kirolean 
Bigarren Hezkuntzako ikasketak bere jaioterriko Simeon Career Academyn egin zituen eta 2 urtez izan ziren garaile estatuko txapelketan. Kontuan izan behar da, ordura arte, Illinoisko eskola batek sekula lortu gabeko garaipena zela hori.

Azken denboraldian, ekipoa lehena zihoan Oak Hill Academy eskolari irabazteraino eraman zuen, 78-75 lortu zutelarik telebista nazionalean botatzen ari ziren partidan. Eskolako ibilbidean, bere ekipoak 120 garaipen lortu zituen, 12 bakarrik galduz.

## Unibertsitatea 
Derrickek denboraldi bakarra jokatu zuen Memphiseko unibertsitateko *Tigers*ekin eta 14,9 puntu, 4,7 asistentzia eta 4,5 errebote partidako batezbestekoak lortu zituen. 2008ko Final Fourrerako klasifikatzera lortu zuten eta Kansasko unibertsitatearen aurka borrokatu zuten finala. *Jayhawks*ek *Tigers* luzapenean garaitu zuen 75-68, azken titulua lortu zutenetik 20 urte pasa ondoren.

9 partidatan, 20 puntu edo gehiago saskiratu zituen eta AEBetako Conference USAko pasatzaile hoberena izan zen.

2008an, NBAko *Draft*-ean hautagai izan zen, NBAranzko pausoa eman zuelarik.

## NBA 
### 2008-09 denboraldia: Urteko *Rookie* 
thumb|200px|Derrick Rose 2008ko Final Fourrean
Lehen postuan aukeratu zuten 2008ko NBA Draft-ean Chicago Bullsen eskutik.

NBAn eginiko lehen denboraldian, 20 puntu baino gehiago saskiratu zituen ligako lehen 45 partidetan, Michael Jordanen ondoren, Bulls lehen *rookie*a izan zelarik.

Berriro eskuratu zuen saria abenduan eta, otsailean, 2009ko *All-Star Weekend*eko Rookie Challengen hartu zuen parte. 4 puntu sartu zituen eta 7 asistentzia eginez lideratu zituen *rookie*ak, Skills Challengen txapeldun izan zelarik eta lortu zuen lehen *rookie* bilakatuz.
 
Denboraldiaren bukaeran, NBAko urteko *rookie* egin zuten 16.8 puntu, %47,5 kanpo jaurtiketa, 6,3 asistentzia eta 3,9 errebota partidako batazbestekoarekin eta *rookie* bosteko hoberenaren kide bilakatuz.

*Playoff*-etako estreinaldian, Rosek 36 puntu saskiratu zituen, 11 asistentzia banatu eta 4 errebote harrapatu zituen Boston Celticsen aurkako garaipenean, luzapenan 105-103 garaitu zutelarik. 36 puntu horiek Kareem Abdul-Jabbaren marka berdindu zuten, *playoff*eko lehen partidan puntu gehien saskiratzen lehenak izan zirelarik eta historiako bigarren jokalaria izan zen *playoff*eko debutean 35 puntutik gora eta 10 asistentzia, behintzat, lortzen.

Azkenean, 7 partiden buruan, Boston Celticsek Chicago garaitu zuen.

### 2009-10 denboraldia: All Star 
[thumb|200px|[Barack Obama, Joakim Noah eta Derrick Rose]]
NBAn bigarren denboraldia hasi bezain laster, lesio bat izan zuen orkatilean eta lanak eman zizkion txapelketaren lehen zatian, baina, sendatu zenean, Rose gero eta hobeto aritu zen eta baita ekipoa ere berarekin, playoffs postuetara eramanez eta baita sophomore lehiatzera ere, NBAko All-Star Gamen kokatuz lehen aldiz.

Lesioak han eta hemen, ez Rosenak bakarrik, Bullsek *playoffs*etatik jaitsi beharrean izan ziren eta hortxe geratuko zela zirudien, baina, azken sprintean, borroka finalaren bidean geratu zen taldea.

Apirileko partidan honetan egin zuen lan ikusgarriaren ondoren, Rose Ekialdeko Konferentziako jokalari hoberena izan zen.

Behin *playoffs*etan sarturik, Rosen Chicago Bullsak LeBron Jamesen Cleveland Cavaliersen aurka egin behar izan zuten eta haien aurrean makurtu behar izan zuten 5 partiden buruan, baina ez zen garaipen erraza izan, bigarren urtez playoffs bikainak burutuz.

Uda hartan, AEBetako federazioak AEB Saskibaloiko Turkiako Mundialean ordezkatzeko deitu zion, helburua erraztasun handiz lortu zutelarik.

### 2010-2011 denboraldia: MVP 
Denboraldi honetan, NBAko izan eztabaidaezina zen jada. Hasiera gorabeheratsua izan bazuten ere, Rose eta bere lagunek 62 garaipen lortu zituzten 20 porroten aurrean.

Rosen lan pertsonala ikusgarria izan zen: 25,0 puntu partidako, 7,7 asistentzia partidako eta 4,1 errebote partidako. Honek denak All-Star partidara eraman zuen bigarren aldiz eta denboraldiko MVP (Most Valuable Player) egin zuten, sekula lortu izan zuen jokalaririk gazteena izanez. Bera eta Michael Jordan izan ziren lortu zuten bulls bakarrak.

*Playoffs*etan, Chicago Bullsek Indiana Pacers eta Atlanta Hawks garaitu zituzten lehen eta bigarren bueltan hurrenez-hurren. Rosek bere errekorra gainditu zuen playoffs partida batean, 44 puntu saskirauz Atlanta Hawksen aurka.

Ekialdeko Konferentziaren finalean, Miami Heaten aurka jokatu zuten eta kantxa faktorea bere alde zuten, baina porrotera joan ziren 5 partiden buruan, Miamiko Chris Bosh, Dwyane Wade eta LeBron Jamesk osatutako *Big Three*a garaitezina izan baitzen.

### 2011-2012 denboraldia: lesioen denboraldia 
2011ko abenduan, Roseek 94,8 milioiko klausula sinatu zuen (72,8 milioi euro) 5 denboraldiko epean. Horrek, talde osoaren soldaten %30a betetzen zuen, jokalari bati ordaindu ahal zaion maximoa hain zuzen ere. Gauzak horrela, NBAko soldata arau berri bat sortu zen *Derrick Rose Araua* deritzona, aurretik aipatutako baldintza betetzen duena.

Derrick-ek *All Star*ean ere parte hartu zuen, bigarren jokalaririk bozkatuena izan zelarik, Dwight Howarden atzetik, denboraldi horretan, 21,8 puntu, 7,9 asistentzia eta 3,4 erreboteko batazbestekoa lortu zituelarik.

Derrick ez zuen denboraldi ona izan, lesioak zirela-eta, 37 partida galdu baitzituen (76 ziren denera). Kontuan izan behar da, aurreko 3 denboraldietan 6 partida besterik ez zituela galdu. Hala ere, Bulls berriro izanz en garaile denboraldi horretan (50-16).

*Playoffs*etako lehen partidan, Philadelphia 76ersen aurka, Rose (23 pt, 9 erreb, 9 ast) ezker belauna lesionatu zuen salto egiterakoan; partidaren azken minutuetan izan zen, 1:22 besterik ez baitzen geratzen eta Chicago irabazten zihoan 12 puntuz.

Rosek belauneko lotailu gurutzatuaaren haustura izan zuela informatu zuten eta denboraldian geratzen zena eta hurrengoaren hasiera ere galdu beharko zituen. Chicagok eraztunarenganako zituen itxaropenak kolpe handia hartu zuten gertakizun honekin eta lehen bueltan bota zituzten 4-2 eta, espero ez zen bezala, 76ers pasatu ziren aurrera.

2012ko maiatzean, Derrickek 8 eta 12 hilabete arteko errekuperazioaren beharra izan zuela iragarri zuten.

### 2012-2013 denboraldia: errekuperazioa eta espekulazioak 
thumb|200px|Derrick Rose
All Star-eko geldialdia eta gero (Otsaila bukaeran), Derrick Rose itzuliko zen itxaropena zabaldu zuten, baina martxoaren bukaeran gauzak berdin jarraitzen zuen.
Prentsa eta zaleak irrikitzen zeuden eta Chicago eta Rose bera ere presionatzen zuten itzultzeko, baina erabat ondo egon arte ez zela pistara itzuliko komunikatu zuten.

Martxoaren 8rako eman zioten alta, baina Rose ez zegoen itzulerarako mentalki prestatuta. Adidas eta gainontzeko patrozinatzaileen kanpainak ugaritu ziren, baina ez zen emaitzik izan. Rosek ez zuen arriskatu nahi izan eta hurrengo denboraldirako gorde zen, 2013-14rako.

Lesioak gora eta behera eta izar handiena geldi bazituen ere, Bullsek *Playoffs*etarako sailkatzea lortu zuen, 45-37. Ekialdeko Konferentzian, 5. izan ziren eta Brooklyn Netsen aurka egin behar izan zuten lehen bueltan. Semifinaletan, NBAko garaile izan zen Miami Heat garaitu zuten, baina makurtu beharrean izan ziren hurrengo 4 partidetan.

Bigarren bueltan eliminatuta izanda ere, askorentzat, Jordanen ondorengo denboraldi hoberena izan zen hau.

## Estatistikak 
### Denboraldi erregularra 
### Playoffs 
## Errekorrak 
## Bizitza pertsonala 
Amonak jarri zion *Pooh* ezizena txiki-txikitan Winnie de Pooh bezain pottoloa eta horia zela-eta.

Ezkerreko bizepsan, saskibaloiko baloi bat duen azti baten tatuaia du, goian *Poohdini* idatzita duelarik. Esanguratsua da datu hau, txikitan, mediekuen orratzenganako fobia ian baitzuen eta ez baitzuen zauriak josten uzten.

Partiden aurrean motibatzeko, Lil Wayne raperoaren ''I'm me'' abestia entzuten omen zuen.

2012an, seme bat izan zuen eta P.J. deitu zion.

## Erreferentziak